Schluein

Pri la komunumo 
Schluein (oficiala germanlingva nomo ĝis 1983 estis 1983 Schleuis) estas komunumo de la komunumaro Ilanz kaj la distrikto Surselva en Kantono Grizono, Svislando. Ĝi havis 486 loĝantojn je la 31-a de decembro 2009.

 Geografio 
Schuein situas norde de la Antaŭa Rejno, kiu formas la sudan limon de la komunumo. La komunumo konsistas el la vilaĝoj Casanova, Schluein kaj Falerin.

 Najbaraj komunumoj 
Schluein limas en nordo al Falera, en oriento al Sagogn, en sudo al Castrisch, en sudokcidento al Ilanz, en okcidento al Ruschein, kaj en nordokcidento al Ladir.

 Trafiko 
Tra Schluein pasas la kantona ĉefvojo n-ro 19 de Tamins tra Ilanz al la Oberalppasejo. La komunumo estas konektita al la publika transportreto per poŝtaŭtolinio de Koiro tra Laax al Ilanz.

 Historio 
Falerin estis menciita la unuan fojon en la jaro 831 kiel Falerunae, dum la unua dokumenta mencio de Schluein datiĝas el la jaro 1298 kiel Sluwen.

Sur la komunuma teritorio troviĝas prahistoria kultejo kun du megalitoj el la 2-a jarmilo antaŭ Kristo.

De mezepoko ĝis 1803 Schluein estis sub la regado de la mastroj de Burgo Löwenberg. La origina Burgo Löwenberg la 14-an de aprilo 1889 komplete bruliĝis. La episkopa orfejo, kiu ek de 1851 havis sian sidejon en la burgo translokiĝis al nova konstruado sudokcidente de la malnova burgo, kiu estis konstruita el ties ŝtonoj.
Fonto: Adolf Collenberg: Schluein en Historia Leksikono de Svislando (2011-01-14)

 Notoj kaj referencoj 


 Eksteraj ligiloj 

 Oficiala retejo de la komunumo Schluein

 Bildoj